**Razpisna dokumentacija**

**JAVNI RAZPIS**

**ZA SOFINANCIRANJE DEJAVNOSTI DRUŠTEV, ZAVODOV IN**

**NEPROFITNIH ORGANIZACIJ V MESTNI ČETRTI LESKOVEC**

**PRI KRŠKEM ZA LETO 2025**

**Objava:** spletna stran Mestne občine Krško

**VSEBINA:**

1. Vsebina javnega razpisa
2. Obrazci za prijavo
3. Poročilo o izvedbi projekta

Na podlagi 114. člena Statuta Občine Krško (Uradni list RS, št. 132/22) in Pravilnika o sofinanciranju dejavnosti društev, ki so registrirana in delujejo na območju Mestne četrti Leskovec pri Krškem, Mestna četrt Leskovec pri Krškem, Ulica 11. novembra 24, 8273 Leskovec pri Krškem objavlja:

**Javni razpis**

**za sofinanciranje dejavnosti društev, zavodov in neprofitnih organizacij, ki so registrirana ali delujejo na območju Mestna četrt Leskovec pri Krškem,**

**za leto 2025**

1. **Neposredni proračunski uporabnik:** Mestna četrt Leskovec pri Krškem, Ulica 11. novembra 24, 8273 Leskovec pri Krškem.
2. **Predmet javnega razpisa:**

Predmet javnega razpisa je sofinanciranje dejavnosti društev, zavodov in neprofitnih organizacij, ki so registrirana ali delujejo na območju Mestne četrti Leskovec pri Krškem. Predmet javnega razpisa so tako lahko športne, kulturne, humanitarne prireditve ali projekti, investicije in mednarodni projekti, ki bodo služili za javne namene. Do sofinanciranja niso upravičeni profitni projekti.

1. **Upravičenci za dodelitev sredstev po tem razpisu:**

Na razpis se lahko prijavijo društva, zavodi ali neprofitne organizacije, ki izpolnjujejo vse naslednje pogoje:

* da imajo sedež v Mestni četrti Leskovec pri Krškem ali delujejo na območju MČ Leskovec pri Krškem, oziroma, da s svojim delovanjem posegajo v korist prebivalcev mestne četrti Leskovec pri Krškem ali
* da s svojim aktivnim izvajanjem dejavnosti prispevajo k prepoznavnosti celotne mestne četrti (vsaj enkrat letno organizirajo prireditev, gledališko igro, okroglo mizo, konvencijo, ipd., kamor je vabljena širša javnost),
* da je iz njihovih dejanj v preteklosti jasno razvidna dejavna funkcija na njihovem področju,
* da sodelujejo z organi mestne četrti in jih obveščajo o svojih aktivnostih,
* da s svojim delom neposredno ali posredno promovirajo mestno četrt, prispevajo v korist krajanov, bodisi na področju športa, stroke, družbeno kulturne dejavnosti, kreativnih dejavnosti, na področju ohranjanja podeželja in običajev, humanitarnem ter ostalih področjih,
* da je predmet financiranja v javno korist.
1. **Višina razpoložljivih sredstev:**

Predvidena višina sredstev, namenjenih za sofinanciranje v letu 2025 skupaj znaša **4.000,00 €.** Sredstva so zagotovljena na proračunski postavki 8300 – Pokroviteljstva in dotacije mestne četrti. Sredstva se delijo na podlagi pridobljenih točk, ki jih komisija dodeli glede na merila, ki so sestavni del tega razpisa. Najvišji možen znesek pridobljenih finančnih sredstev je **900,00 €.**

1. **Merila in pogoji za dodeljevanje sredstev:**
2. **Merila za izbor:**

**Splošna merila:**

Prijavljeni programi morajo za pridobitev pravice do sofinanciranja doseči minimalno številko 5 točk. V kolikor tega praga ne dosežejo, se vloga zavrne s sklepom.

Upoštevajo se naslednja merila in točkovanje:

Pri vsakem merilu lahko prijavitelj pridobi od 0 do 3 točke.

|  |  |  |  |  |  |
| --- | --- | --- | --- | --- | --- |
|  | MERILO / TOČKE | **0** | **1** | **2** | **3** |
| 1. | Dejanska aktivnost članov in društva |  |  |  |  |
| 2. | Vloga in pomen društva v mestni četrti |  |  |  |  |
| 3. | Sodelovanje društva z mestno četrtjo |  |  |  |  |
|  | **Skupaj točk** |  |  |  |

Točke: 0 - ni aktivnosti; 1 – malo aktivnosti; 2 – srednja aktivnost; 3 – velika aktivnost

Program oziroma vlogo, ki je dosegla minimalno število določenih točk in ni izgubil pravice do sofinanciranja ponovno oceni komisija za sofinanciranje dejavnosti društev v skladu z naslednjima meriloma in ob upoštevanju specifičnosti posameznega društva oz. programa. Merila so določena v točkah od 1 do 10. Sredstva se dodelijo sorazmerno z doseženim številom točk.

|  |  |  |
| --- | --- | --- |
|  | **MERILO / TOČKE** | **1-10** |
| 1. | Ocena dela v preteklem letu |  |
| 2. | Ocena planiranih / prijavljenih programov |  |
|  | **Skupaj točk** |  |  |  |

Društva lahko za posamezni program tako pridobijo najmanj 2 točki in največ 20 točk. Sredstva se dodelijo sorazmerno z doseženim številom točk.

1. **Vsebina vloge**

Vloga je sestavljena iz izpolnjenega prijavnega obrazca (OBR-2), obrazca s podatki o prijavitelju (OBR-1) ter zahtevane dokumentacije k vlogi. Na obrazcih se navajajo zahtevani osnovni podatki o vlagatelju ter podatki o vsebini in finančno ovrednotenje posameznih izvedenih aktivnosti, ki so predmet razpisa.

Popolna vloga obsega:

* izpolnjeno prijavo na razpis s podatki o prijavitelju, skladno z vsebino in zaporedjem instruktivnega obrazca »Podatki o prijavitelju in splošna izjava«(OBR-1),
* izpolnjeno prijavo na razpis s podatki o projektu, skladno z vsebino in zaporedjem instruktivnih obrazcev (OBR-2).

Na obeh zahtevanih obrazcih morajo biti izpolnjeni vsi podatki, v nasprotnem primeru se vloga šteje kot nepopolna ter se jo zavrže.

Društvo lahko na javnem razpisu sodeluje z **največ eno pisno vlogo (OBR-1).**

1. **Rok izvedbe**

Dodeljena sredstva za leto 2025 morajo biti porabljena v letu 2025.

1. **Rok za prijavo in način prijave:**

Vloge s priloženo zahtevano dokumentacijo po tem razpisu morajo prispeti na naslov: Mestno četrt Leskovec pri Krškem, Ulica 11. novembra 24, 8273 Leskovec pri Krškem ali na elektronski naslov mc.leskovec@krsko.si, in sicer **najkasneje do 30. 4. 2025.**

Pisne vloge morajo biti poslane v zaprtih ovojnicah, opremljene z naslovom pošiljatelja in označene z oznako: **»Finančna vloga«**

1. **Obravnava vlog**

Vloge bo odpirala in obravnavala ter pripravila predloge za dodelitev sredstev komisija, ki jo imenuje svet krajevne skupnosti (odpiranje prejetih vlog ne bo javno). Vse prispele in popolne vloge bo komisija ocenjevala na podlagi meril, ki so sestavni del javnega razpisa. Predlog prejemnikov sredstev bo komisija skupaj z obrazložitvijo podala svetu mestne četrti Leskovec pri Krškem, ki določi dokončno višino sredstev posameznemu vlagatelju s svojim sklepom.

Vloge bo komisija obravnavala najkasneje v roku 15 dni po izteku roka za oddajo vlog na javni razpis. V primeru nepopolno izpolnjenih vlog s pomanjkljivo dokumentacijo, bo komisija takšne vloge zavrgla.

Upravičencu bodo sredstva nakazana po predložitvi poročila (OBR-3). Poročila o izvedbi dogodkov in projektov je potrebno skupaj z dokazili oddati skladno z rokom določenim v pogodbi. **Zadnji rok za oddajo poročil o izvedbi dogodkov oz. projektov je 1. 12. 2025. Poročila prispela po tem datumu se ne bodo upoštevala.**

1. **Rok v katerem bodo potencialni prejemniki obveščeni o izidu razpisa:**

Na podlagi predloga komisije odloča o dodelitvi sredstev svet mestne četrti v roku 30 delovnih dni od odpiranja vlog s sklepom. Istočasno bodo upravičenci pozvani tudi k podpisu pogodb. Če upravičenci v roku osmih dni od prejema sklepa ne vrnejo podpisane pogodbe se šteje, da so odstopili od zahtevka za pridobitev nepovratnih sredstev.

Zoper sklep iz prejšnjega odstavka lahko vlagatelj vloži pritožbo v roku 8 dni od dneva prejema sklepa, na svet mestne četrti. Prepozno vložene pritožbe se zavržejo. Pritožba se pošlje priporočeno po pošti na naslov mestne četrti. Vložena pritožba ne zadrži podpisa pogodb z ostalimi izbranimi predlagatelji vlog. O pritožbi odloči svet mestne četrti, njegova odločitev je dokončna.

1. **Izplačilo sredstev dodeljenih po razpisu:**

Prijaviteljem bodo sredstva dodeljena po razpisu izplačana po predložitvi vsebinsko in finančno poročilo o izvedenem projektu, z dokazili o realizaciji, skladno z obrazcem OBR-3.

Za dokazila o realizaciji se štejejo:

* Promocijski material, vabila, fotografije, letaki, objave v medijih ter upravičena dokazila o stroških, ki so npr.:
* Najem prostorov, opreme, honorarji, stroški materiala, stroški promocije, javni prevozi, administracija.
1. **Informacije**

Razpisno dokumentacijo lahko zainteresirani, od dneva te objave dvignejo v času uradnih ur v prostorih Mestne četrti Leskovec pri Krškem, ali jo pridobijo na spletnih straneh Mestne četrti Leskovec pri Krškem in Mestne občine Krško.

Dodatne informacije v zvezi z javnim razpisom posreduje Aleksandra Brodnik, tel. 041 652 056, e-mail: aleksandra.brodnik@krsko.si , v času uradnih ur.

Mestna četrt Leskovec pri Krškem

Predsednik Sveta mestne četrti,

Jože Olovec l.r.